Chelsea McClammer

Chelsea McClammer (født 1. mars 1994 i Richland i Washington) er en funksjonshemmet friidrettsutøver fra USA, som konkurrerer i klassen T53, som er én av klassene for rullestolbrukere. Hennes fremste internasjonale meritter er bronse på 200 meter fra Para-VM i friidrett 2013 og bronse på 5000 fra Para-VM i 2015, samt sølv på 400 og 5000 meter ved Paralympiske sommerleker 2016 i Rio. 

 Bakgrunn 
Hun drev med både basketball, tennis og friidrett som barn, men skadet ryggmargen i en bilulykke da hun var seks år gammel, og måtte da begynne med rullestol. Hun fortsatte imidlertid med idrett, og ble USAs yngste deltaker ved Paralympiske sommerleker 2008 i Beijing, 14 år gammel.IPC - Chelsea McClammer, besøkt 9. oktober 2016.Team USA - Chelsea McClammer , besøkt 9. oktober 2016. I 2008 konkurrerte hun i klassen T54, men etter operasjon for skoliose har hun konkurrert i klassen T53.Team USA - McClammer has plenty of reasons to smile , besøkt 18. oktober 2016.

 Idrettskarriere 
2007
McClammer vant både 100, 200 400, 800 og 1500 meter ved National Junior Disability Championships i 2007. 

2008
Hun deltok på 800 meter ved Paralympiske sommerleker 2008, 14 år gammel.KHQ - Benton City Athlete to Compete in Beijing Paralympics , besøkt 9. oktober 2016. Der kom hun på 8.-plass i finalen, med tiden 1:51,88. Dette var ny personlig rekord. Hun deltok ved International Wheelchair and Amputee Sports Race, der hun kom på 2.-plass, og hun vant gateløpene Spring Dash (8 km) og Bloomsday Road Race (12 km). 

2009
Ved junior-VM i para-friidrett 2009 i Nottwil i Sveits vant hun flere medaljer. Hun vant 800 meter T53/54 i klassen U16, med tiden 2:18,29. Hun vant også 1500 meter T53/54 i klassen U18/U16, 2 hundredeler foran sveitsiske Catherine Debrunner, og hun vant 400 meter i klassen U16. På 100 og 200 meter fikk hun 2.-plass i klassen U16, der hun ble slått av Catherine Debrunner på begge distansene. På 4 x 100 meter stafett T51-54 i klassen U23 var det 3 lag som deltok, og USA kom på 2.-plass. McClammer deltok her sammen med Amber Lynn Weber, Kanya Sesser og Kristen Messer.Team Thomas - IPC - 2009 IWAS Junior World Championships - Nottwil, Switzerland, 16.-19. July 2009, besøkt 13. oktober 2016.

2010
Hun deltok ved USA-mesterskapet i para-friidrett 2010, og kom der på 3.-plass på 200 meter og 4.-plass på 100 meter. 

2011
I januar 2011 deltok hun ved Para-VM i friidrett 2011 i Christchurch. På 200 meter der fikk hun 9. beste tid i kvalifiseringen, og ble ikke blant de 8 som deltok i finalen. Hun kjørte på 24,12.IPC - IPC Athletics World Championships, besøkt 18. oktober 2016. 

Ved Parapanamerikanske leker 2011 i Guadalajara vant hun 5 gullmedaljer; hun vant både 100, 200, 400, 1500 og 5000 meter. På 800 meter kom hun på 3.-plass, der hun ble slått av lagvenninnen Amberlynn Weber og meksikanske Glória Sanchez.Guadalajara 2011 - Athletics, besøkt 18. oktober 2016.

2012
USA-mesterskapet i parafriidrett 2012 var også uttakningsstevne for Paralympiske sommerleker 2012. McClammer kom på 4.-plass på 100 og 200 meter ved USA-mesterskapet, og 5.-plass på 400 meter. 100 og 200 meter ble vunnet av Jessica Galli, mens Shirley Reilly vant 400 meter.RunnerSpace - 2012 Results - U.S. Paralympics Track and Field Trials, besøkt 19. oktober 2016. McClammer ble ikke tatt ut til Paralympics i London.

Hun ble kåret til All-American på 200, 400, 800 og 1500 meter for 2012.Team USA - 2012 U.S. Paralympics Track and Field High School All-Americans named , besøkt 19. oktober 2016. Hun ble også nominert til ESPN sin ESPY Award (Excellence in Sports Performance Yearly Award) i juli, men utmerkelsen for Best Female Athlete with a Disability gikk til Jessica Long.Team Fenom - 2012 ESPY Awards Winners , besøkt 19. oktober 2016.

2013
Ved USA-mesterskapet i parafriidrett 2013 fikk hun tre gullmedaljer. Individuelt vant hun 100 og 200 meter, og hun fikk også gull på 4 x 400 meter. På 400 og 800 meter fikk hun sølv, bak Shirley Reilly, og på 5000 meter fikk hun bronse. Hun endte på 4.-plass på 1500 meter.MileSplit - US Paralympic Chamionships - 6/14/2013 to 6/16/2013, besøkt 19. oktober 2016. Hun ble tatt ut til Para-VM i friidrett 2013, og fikk der bronse på 200 meter, bak Lisha Huang og Angela Ballard. 

2014
Hun vant tre nye nasjonale gullmedaljer ved USA-mesterskapet i parafriidrett 2014. Hun vant 100, 400 og 800 meter individuelt, og fikk sølv på 1500 meter, der Tatyana McFadden vant. I tillegg fikk hun bronse på 5000 meter, bak Tatyana McFadden og Amanda McGrory.Record Timing Sports Timing & Results - US Paralympic Chamionships Track & Field Meet  - 6/20/2014 to 6/22/2014, besøkt 20. oktober 2016. Hun vant Indianapolis Mini Marathon, og kom på 4.-plass på Chicago Marathon og 9.-plass på New York City Marathon.

2015
Ved USA-mesterskapet i para-friidrett 2015 vant hun 800 meter, på tiden 1:53,06, 13 hundredeler foran Angela Ballard. Hun kom på 2.-plass på 5000 meter, der Tatyana McFadden vant øvelsen, samt på 400 meter.Team USA - US Paralympic Chamionships 6/19/2015 to 6/21/2015, besøkt 22. oktober 2016. I tillegg fikk hun bronse på 1500 meter. Hun ble tatt ut til å delta ved Parapanamerikanske leker 2015, der hun vant 400 og 800 meter. 

2016
Hun vant 800 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Hun fikk også sølv på 400, 1500 og 5000 meter, og hun vant 4 x 400 meter, men der stilte kun ett lag.Team USA - US Paralympic Trials - 6/30/2016 to 7/2/2016, besøkt 9. oktober 2016. Hun ble dermed tatt ut til Paralympiske sommerleker 2016 i Rio de Janeiro. Der kom hun på 2.-plass på 400 og 5000 meter. Hun satte ny personlig rekord på 400 meter, med 55,13. Hun fikk også bronse på 1500 meter, med ny personlig rekord på 3:22,67.Profil hos Rio 2016 , besøkt 22. oktober 2016.

 Referanser 

 Eksterne lenker 
  IPC - Chelsea McClammer
  Team USA - Chelsea McClammer 
  Rio 2016 - Chelsea McClammer 

Kategori:Friidrettsutøvere fra USA
Kategori:Handikappidrettsutøvere fra USA
Kategori:USA-mestere i friidrett
Kategori:Deltakere for USA under Paralympiske sommerleker 2016
Kategori:Deltakere for USA under Paralympiske sommerleker 2008
Kategori:Paralympiske sølvmedaljevinnere for USA
Kategori:Paralympiske bronsemedaljevinnere for USA
Kategori:Personer fra Benton County i Washington